

52100 Pula, Industrijska 17

52100 Pola, Via dell'industria 17

Izvještaj o poslovanju

2023. godina

ožujak, 2024.

**Uvodna riječ**

Poslovanje trgovačkog društva Plinara d.o.o. Pula obilježilo je znatno stabilnije okruženje u odnosu na 2022. godinu. Negativni efekti plinske krize iz 2022. godine su prevladani te više nije postojala opasnost od ekstremnih skokova cijene plina. To je utjecalo na smirivanje napetosti na tržištima plina. U takvim okolnostima društvo se je moglo fokusirati pored prodaje plina i na ostale aktivnosti te je pokrenut mini investicijski ciklus sa naglaskom na unaprjeđenju informatičke infrastrukture u području hardwarea i softwarea te pripreme za izgradnju solarne elektrane. Izvršene su pripreme za nabavku 4 nova servera, od kojih su na 2 migrirani poslovni podaci vezano za računovodstveno-financijsko poslovanje te je izvršena nabavka zadnje verzije GIS programa gdje će cjelokupna plinska infrastruktura izgrađena na području Istarske Županije biti tijekom 2024. godine migrirana na nova 2 servera i na zadnju verziju GIS programa u jedinstvenu bazu podataka koja će omogućiti mnoge nove funkcionalnosti. Paralelno će se izvršiti i dodatna obuka djelatnika za rad na istome. Time Plinara d.o.o. hvata tehnološki korak sa najnovijim programskim alatima.

Proširene su i dodatne funkcionalnosti postojeće web aplikacije Plinara Online. Pored postojeće funkcionalnosti putem koje je omogućena dojava stanja plinomjera mjesečno i izrade probnih obračuna, u suradnji s WSPay gateway uvedena je za potrošače iz segmenta kućanstva mogućnost plaćanja troškova plina putem kreditnih i debitnih kartica. Time ćemo poboljšati naplatu potraživanja i omogućiti i strancima koji su vlasnici nekretnina na području Istarske Županije i koji ne koriste internet bankarstvo domaćih banaka da izvrše plaćanja za utrošeni prirodni plin. U 2024. godini je u planu i dodatno unaprjeđenje postojeće aplikacije putem koje će biti moguće dobivati račune na e-mail te prikazati povijesnu potrošnju za svako obračunsko mjerno mjesto unazad 3 godine te mogućnost da svaki kupac vidi sve svoje obveze i izvršena plaćanja i za utrošeni plin i za servisne usluge na jednom mjestu. U planu je i izrada android aplikacije za pametne telefone.

Drugi segment investicijskog ulaganja odnosi se u nabavu modula za daljinsko očitanje plinomjera za kategoriju kupaca kućanstva i poduzetništvo. Nabavom istih u segmentu poduzetnika, pokriti će se i ona obračunska mjerna mjesta (OMM) koja nisu zakonski obveza za tarifne modele TM5, TM4 i TM3, što će umnogome pridonijeti dobivanju podataka o potrošnji u realnom vremenu te unaprijediti sustav planiranja potrošnje plina vezano za kupnju istoga i boljeg planiranja potrebnih količina za rezervacije transportnih kapaciteta. Istovremeno je pokrenut i pilot-projekat ugradnje modula za daljinsko očitanje za segment kućanstva te su odabrana 2 naselja u Gradu Puli u kojima će isti biti instalirani. Time će se umanjiti u budućnosti troškovi očitavanja istih te preusmjeriti oslobođena financijska sredstva u druge mini investicije.

Tijekom 2023. godine se je intenzivno radilo i na izmjeni i dopuni projektantske dokumentacije za izgradnju solarne elektrane od 220 kW. Početkom 2024. godine ishođena je izmijenjena građevinska dozvola te je proveden postupak javne nabave putem kojeg je ugovorena izgradnja i montaža iste. Očekuje se puštanje u rad solarne elektrane početkom mjeseca lipnja 2024. godine te ostvarenje godišnje uštede na troškovima električne energije od 60.000 EUR-a.

Vezano za investicije u plinsku distributivnu mrežu, Plinara d.o.o. Pula aktivno sudjeluje u 2 projekta u Gradu Rovinju (Rekonstrukcija Trga Maršala Tita i rekonstrukcija i izgradnja komunalne infrastrukture u naselju Salteria i ulici Carducci), putem kojih će upliniti starogradsku jezgru Grada Rovinja i naselja Salteria i povećati broj kupaca prirodnog plina. U Gradu Puli sudjelujemo u rekonstrukciji Tršćanske ulice te nekoliko ulica u naselju Valdebek, a vrše se i sveobuhvatne pripreme za rekonstrukciju pulske zaobilaznice do naselja Veli Vrh (investitor Hrvatske ceste) gdje će u trupu zaobilaznice biti položena nova plinska mreža u 2024. godini. U Gradu Umagu izvršene su pripreme za proširenje plinske mreže u starogradskoj jezgri uz gradsku obalu te posljedično povećanje broja kupaca prirodnog plina.

Društvo je u 2023. redovito otplaćivalo sve svoje kreditne obveze po dugoročnim investicijskim kreditima za plinofikaciju te je uvijek održavalo primjerenu likvidnost tako da redovito podmiruje sve svoje dospjele obveze. Slobodna novčana sredstva su redovito oročavana kod poslovnih banaka radi ostvarenja financijskih prihoda.

Broj zaposlenih u 2023. godini je bio stabilan. 2 djelatnika su otišla u mirovinu te su na njihova radna mjesta zaposleni novi djelatnici. U narednim godinama se očekuje odlazak nekoliko djelatnika u starosnu mirovinu te zapošljavanje novih na istim radnim mjestima.

U 2023. godini distribuirano je ukupno 229.615.877 kWh prirodnog plina, od čega 45.512.910 kWh u segmentu kućanstava i 60.708.924 kWh u segmentu poduzetništva (vlastita opskrba). Uredbom Vlade RH o otklanjanju poremećaja na domaćem tržištu energije distribuirano je kupcima iz javnog sektora 24.238.122 kWh prirodnog plina te je po toj osnovi ostvaren manji prihod od prodaje plina. Očekujemo u 2024. godini ukidanje Uredbe i povratak određenog broja kupaca u Plinara d.o.o. Za druge opskrbljivače na koncesijskom području Istarske Županije distribuirano je 99.155.921 kWh. Plinara d.o.o. nije do polovice 2023. godine mogla provoditi „hedging“ cijene plina za velike kupce iz segmenta poduzetništvo koji isključivo traže fiksnu cijenu plina te nije mogla ugovarati istu u prvoj polovici 2023. godine. Ukidanjem obveze INA d.d. da mora sav prirodni plin prodavati HEP Plinu d.o.o. Osijek radi otklanjanja poremećaja na domaćem tržištu plina od 08/2023, INA d.d. kao jedini dobavljač plina za Plinara d.o.o. Pula je ponovno mogla raspolagati svojim plinom te je ponovno uvedena mogućnost „hedgiranja“ cijene istoga, što stvara dobre pretpostavke za javljanje na tendere za nabavu plina velikih kupaca i mogućnost nuđenja fiksne cijene u 2024. godini.

1. **PROFIL DRUŠTVA**

Plinara d.o.o. Pula (Društvo) je društvo s ograničenom odgovornošću osnovano Društvenim ugovorom o osnivanju od 16.lipnja 1998. godine. Osnivači i vlasnici Društva jesu: Grad Pula (51% udjela) i INA-Industrija nafte d.d. Zagreb (49% udjela).

Društvenim ugovorom od 31.01.2007. godine stavljen je van snage stari i donesen je novi Društveni ugovor Društva Plinara d.o.o. sa temeljnim kapitalom od 4.756.161,66 eura (35.835.300,00 kuna).

Odlukom skupštine Društva od 03.10.2023. godine temeljeni kapital Društva usklađen je s eurima i iznosi 4.756.140,00 eura.

Sjedište Društva je u Puli- Pola, Industrijska 17- Via dell'industria 17.

Organi Društva su Skupština, Nadzorni odbor i Uprava, koji sukladno Društvenom ugovoru i Zakonu o trgovačkim društvima čine upravljačku strukturu.

**Uprava**

Uprava Društva sastoji se od jednog člana, direktora Roberta Drandića, koji je imenovan 18.07.2022.godine na mandat od 4(četiri) godine.

Uprava Društva u obavljanju svojih dužnosti ima sva prava, obveze i odgovornosti koje su Zakonom i Aktom o osnivanju, utvrđene kao prava, obveze i odgovornosti Uprave Društva.

**Skupština Društva**

Skupštinu društva čine vlasnici Društva i to:

* GRAD PULA, Pula, Forum 1, OIB 79517841355, u Društvu drži pod br.:1.2. preuzeti poslovni udio u nominalnom iznosu od 1.961.150,00 euro ili 41% poslovnih udjela za koji je ulog u cijelosti uplaćen/unesen u Društvo.
* INA-INDUSTRIJA NAFTE d.d. , Zagreb, Avenija V.Holjevca 10, OIB 27759560625 u Društvu drži pod br.:2.2. preuzeti poslovni udio u nominalnom iznosu od 2.330.470,00 euro ili 49% poslovnih udjela, za koji je ulog u cijelosti uplaćen/unesen u Društvo.
* ISTARSKA ŽUPANIJA, Pazin, Dršćevka 3, OIB 90017522601, u Društvu drži pod red.br.:3.2. preuzeti poslovni udio u nominalnom iznosu od 464.520,00 euro ili 10% poslovnih udjela, za koji je ulog u cijelosti uplaćen/unesen u Društvo.

Skupština Društva odlučuje o pitanjima utvrđenim Zakonom i Društvenim ugovorom. U 2023. godini održano je 3 sjednica Skupštine Društva na kojima se donosilo odluke sukladno Zakonu o trgovačkim društvima i Društvenom ugovoru.

**Nadzorni odbor**

Nadzorni odbor sastoji se od 5 članova u sljedećem sastavu:

* Denis Peloza predsjednik NO
* Miroslav Polak zamjenik predsj.NO do 13.06.2023.
* Gabriela Godler Ilić zamjenik predsj.NO od 13.06.2023.
* Nikola Novaković član NO
* Ana Mikuljan Franković član NO
* David Cerovac član NO

Nadzorni odbor nadzire vođenje poslova Društva. U 2023.godini održano je ukupno 6 sjednica,

na kojima se razmatralo tekuće poslovanje, te je Nadzorni odbor odlučivao sukladno svojim ovlastima.

**Osnovne djelatnosti Društva**

Osnovne djelatnosti Društva jesu:

* distribucija plinovitih goriva distribucijskom mrežom
* opskrba plinom tarifnih i povlaštenih kupaca
* djelatnost upravljanja mjestom za opskrbu ukapljenim naftnim plinom i/ili stlačenim prirodnim plinom.

Za obavljanje djelatnosti Društvo ima tri važeće dozvole Hrvatske energetske regulatorne agencije:

* dozvola za obavljanje djelatnosti distribucije koja vrijedi do 01.02.2030. godine
* dozvola za obavljanje djelatnosti opskrbe plinom koja vrijedi do 31.01.2028.godine
* dozvola za obavljanje djelatnosti upravljanja mjestom za opskrbu ukapljenim naftnim plinom i/ili stlačenim prirodnim plinom koja vrijedi do 17.01.2025. godine.

Društvo ima odobrena koncesijska odobrenja za obavljanje djelatnosti distribucije plina i to:

* koncesiju za distribuciju plina na distributivnom području Kršan-Pićan
* koncesiju za distribucijski sustav na području sjeverne Istre
* koncesiju za obavljanje djelatnosti distribucije plina na području južne Istre
* koncesiju za posebnu upotrebu pomorskog dobra zone otok Sv.Katarina –Monumenti.
1. **ZNAČAJNI DOGAĐAJI NAKON DATUMA BILANCE**

Od značajnijih poslovnih događaja koji su se dogodili nakon datuma bilance na dan 31.12.2023. godine, izdvajamo slijedeće:

1. **Tržišna opskrba (kućanstva i poduzetništvo)**

Opskrba kućanstava je stabilna, potrošnja se kreće u okviru planirane, a na nju značajno uteče vremenski faktor, te zbog blage zime nije značajno odstupala od povijesne potrošnje.

Kod poduzetništva se osjećaju lagane promjene, budući da je cijena plina značajno niža u odnosu na proteklu godinu i javlja se sve više upita za fiksiranje cijene plina za novu plinsku godinu od strane velikih kupaca.

1. **Izgradnja solarne elektrane**

Početkom 2024. godine ishođena je izmijenjena građevinska dozvola te je proveden postupak javne nabave putem kojeg je ugovorena izgradnja i montaža iste. Očekuje se puštanje u rad solarne elektrane početkom mjeseca lipnja 2024. godine te ostvarenje godišnje uštede na troškovima električne energije od 60.000 EUR-a.

1. **VJEROVATAN BUDUĆI RAZVOJ DRUŠTVA**
* Izgradnja solarne elektrane (SE) za vlastitu proizvodnju snage 330 kW, unutar postojeće k.č.1582/2, k.o. Pula – započela je izgradnja u 2024.g.
* Izgradnja brze punionice za električne automobile snage 2x50 kW – ishodovana je građevinska dozvola za istu.
* Energetska obnova upravne zgrade temeljem izrađenog projekta za istu.
* Daljnja izgradnja plinske mreže u sklopu koncesijskih obveza Društva.
* Povećanje volumena prodaje plina priključenjem novih kupaca kategorije kućanstvo i poduzetništvo na izgrađen distributivni sustav.
* Racionalizacija operativnih troškova poslovanja Društva s naglaskom na troškove električne energije.
* Vizija i cilj Društva je da tijekom razdoblja 2024.-2026.g. za potrebe Društva, Društvo pokriva svu potrebu za električnom energijom iz SE čime bi bio ostvaren cilj „zero emission“ CO2, te minimum 20% voznog parka zamijeniti sa vozilima na električnu energiju iz SE.
1. **AKTIVNOSTI ISTRAŽIVANJA I RAZVOJA**

Planiranje energetske učinkovitosti i održivog razvoja

Sukladno čl. 13.,13b. i 13c. Zakona o energetskoj učinkovitosti (N.N: br. 127/14, 116/18, 25/20. i 41/21.) i čl.4. stavka 1. Pravilnika o sustavu za praćenje, mjerenje i verifikaciju ušteda energije, Ministarstvo gospodarstva i održivog razvoja donijelo je rješenje kojim je Društvo obveznik u sustavu obveze energetske učinkovitosti.

Plinara d.o.o. Pula je sukladno Rješenju o godišnjoj obvezi energetskih ušteda, KLASA: UP/I-391-01/23-01/25, URBROJ: 517-07-2-3-23-3, u 2023. godini bila obvezna ostvariti 334.188 kWh novih godišnjih ušteda.

U 2023. godini ostvareno je 1.340.450,69 kWh novih godišnjih ušteda, od čega je:

* 334.188 kWh upisano za ostvarenje godišnje obveze u 2023. godini
* 324.262,69 kWh upisano za ostvarenje godišnje obveze u 2025. godini
* 682.000 kWh upisano za ostvarenje godišnje obveze u 2026. godini

S obzirom na obvezu energetske uštede, Društvo će i u budućnosti morati veliku pažnju posvetiti ovoj tematici, jer je zelena energija budućnost koju Europa nalaže i zagovara.

1. **FINANCIJSKI INSTRUMENTI ZA PROCJENU FINANCIJSKOG POLOŽAJA I USPJEŠNOSTI POSLOVANJA**

Društvo je u 2023. godini nastavilo s redovitom otplatom dugoročnog kredita sklopljenog između Društva i Zagrebačke banke d.d. kojim se financirala izgradnja i rekonstrukcija postojećeg plinovoda gradskog plina za prihvat prirodnog plina na području južne Istre i distributivnog područja Kršan-Pićan u iznosu od 15.263.122,97 eura i otplatom dugoročnog kredita sklopljenog između Društva i Privredne banke d.d. Zagreb u iznosu od 9.259.329,32 eura za izgradnju distributivne mreže područja sjeverne Istre koja je završena tijekom 2017. godine.

Svi dugoročni krediti se redovno otplaćuju, a Društvo pokazuje stabilnu likvidnost.

U sljedećoj tablici prikazano je stanje svih kredita Društva na dan 31.12.2023. godine sa ukupnim prikazom otplaćenih glavnica, kamata i naknada po korištenju istih.

|  |  |  |  |
| --- | --- | --- | --- |
|   | **ZABA** | **PBZ** | **UKUPNO** |
| ***Glavnica u EUR*** | ***15.263.122,97*** | ***9.259.329,32*** | ***24.522.452,59*** |
| Otplaćeno glavnice | 8.903.488,40 | 4.470.021,08 | **13.373.509,48** |
| Plaćeno kamata | 4.533.056,75 | 1.437.004,13 | **5.970.060,88** |
| Naknada po korištenju | 61.608,10 | 9.539,06 | **71.147,16** |
| **UKUPNO PLAĆENO u EUR** | **13.498.153,25** | **5.916.564,27** | **19.414.717,52** |
| Ostatak glavnice u EUR | 6.359.634,57 | 4.789.308,24 | **11.148.942,81** |

* 1. **Ciljevi i politike vezane za upravljanje financijskim rizicima**

Društvo kontrolira financijski rizik aktivnom politikom naplate potraživanja, te se po potrebi provode postupci prisilne naplate dospjelih potraživanja sukladno internim aktima Društva.

* 1. **Izloženost Društva cjenovnom riziku, kreditnom riziku, riziku likvidnosti i riziku novčanog toka**

Društvo je izloženo raznim financijskim rizicima, koji su povezani s valutnim, kreditnim, kamatnim i rizikom likvidnosti. Društvo prati navedene rizike i nastoji umanjiti njihov potencijalni utjecaj na financijsku izloženost Društva.

Zakon o računovodstvu posebno obvezuje na procjenu i opis odnosa prema navedenim rizicima, a kako je dano u nastavku:

**Kreditni rizik** je specifična vrsta rizika koji nastaje pri ulaganju novčanih sredstava u financijske plasmane. Sastoji se od opasnosti da se uložena sredstva neće vratiti, da se neće vratiti u cijelosti, odnosno da se neće vratiti planiranom dinamikom, čime bi Društvo pretrpjelo financijske gubitke. Financijska imovina koja potencijalno može izložiti Društvo kreditnom riziku obuhvaća novac i potraživanja od kupaca. Društvo vodi aktivnu politiku praćenja naplate potraživanja od kupaca te vrši vrijednosno usklađenja za potraživanja od kupaca koja nisu na vrijeme naplaćena. Društvo na zadovoljavajući način upravlja kreditnim rizikom i naplaćuje svoja potraživanja, čime smanjuje rizik nelikvidnosti a time i kreditni rizik.

**Valutni rizik** je rizik da će se vrijednosti financijskih instrumenata promijeniti uslijed promjene tečaja.

Uvođenjem valute eura kao nacionalne valute u 2023. godini eliminiran je valutni rizik kao i utjecaj negativnih/pozitivnih tečajnih razlika na poslovanje Društva.

**Kamatni rizik** je rizik da će se vrijednosti financijskih instrumenata promijeniti uslijed promjene tržišnih kamatnih stopa u odnosu na kamatne stope primjenjive na financijske instrumente. Društvo ima dvije dugoročne obveze po financijskim kreditima, od kojih su aktivnom politikom društva prema poslovnim bankama krediti ugovoreni uz promjenjivu kamatnu stopu zamijenjeni kreditima uz fiksnu smanjenu kamatnu stopu te su kamatne stope smanjene za više od 1 postotnog poena, te je izbjegnuta posljedica rasta kamatnih stopa koja se zbog visokih stopa inflacije očekuje u gospodarstvu.

**Rizik likvidnosti** je rizik da će se Društvo susresti s poteškoćama u prikupljanju sredstava za podmirivanje obveza povezanih s financijskim instrumentima. Upravljanje rizikom likvidnosti uključuje održavanje dovoljne količine novca i obrtnog kapitala, te dostupnost financiranja kroz odgovarajuće preuzete kratkoročne kreditne obveze. U cilju učinkovitog upravljanja rizikom likvidnosti Društvo provodi politiku upravljanja likvidnošću koja obuhvaća kontinuirano praćenje dospijeća obveza te održavanje odgovarajućih i dostatnih iznosa novca na transakcijskim računima i depozita kod poslovnih banaka namijenjenih za pokriće dospjelih obveza. Društvo u tijeku 2023.godine nije imalo nikakve probleme vezane s likvidnošću, već je uredno i na vrijeme ispunjavalo sve svoje obveze.

Društvo je u 2023. godini ostvarilo neto dobit nakon oporezivanja u iznosu od 11,440,64 eura. Stoga Uprava Društva predlaže Skupštini Društva da se ostvarena neto dobit raspodjeli u zadržanu dobit, iz gore navedenih razloga (povećanja cijena prirodnog plina, nesigurnosti opskrbe, potencijalne opasnosti od smanjenja likvidnosti zbog povećanja troškova nabave plina u 2024. godini, investicije iz vlastitih sredstava u solarnu elektranu i daljnji razvoj plinske mreže).

Roberto Drandić, direktor

Izvještaji o poslovanju

Izvještaj 1. **Imovina**

Izvještaj 2. **Kapital i obveze**

Izvještaj 3. **Prihodi i rashodi**

Izvještaj 4. **Dodatni podaci**

Izvještaj 5. **Pokazatelji**

Izvještaj 6. **Realizacija plana poslovanja (realizacija plana prihoda i rashoda, te**

**dodatnih podataka)**

Komentari

**uz izvještaje o poslovanju**

**Izvještaj 1.**

**IMOVINA**

|  |
| --- |
| **Ukupna imovina** |

Vrijednost imovine Društva na dan 31.12.2023. godine iznosi 21.315.682,17 eura. U odnosu na prethodnu godinu bilježi se pad kao rezultat smanjenja (amortiziranje) vrijednosti dugotrajne imovine.

|  |
| --- |
| **Dugotrajna imovina** |

Dugotrajna imovina u iznosu od 17.297.350,19 eura sastoji se od: nematerijalne imovine u iznosu od 43.394,16 eura i materijalne imovine u iznosu od 17.253.956,03 eura.

Vrijednost dugotrajne materijalne imovine amortizira se primjenom pravocrtne metode tijekom procijenjenog vijeka trajanja koji je prikazan u slijedećoj tablici:

|  |  |  |
| --- | --- | --- |
|  | **2022. godina**  |  **2023. godina** |
| **Naziv amortizacijske skupine** | **Amortizacijski****vijek u godini** | **Stopa****amortizacije** | **Amortizacijski****vijek u godini** | **Stopa****amortizacije** |
| Plinovodi - stari (nabava do 31.01.2007.) | 15 | 6,67% | 15 | 6,67% |
| Plinovodi - novi (u upotrebi od 01.02.2007.) | 15 | 6,67% | 15 | 6,67% |
| Građevinski objekti  | 15 | 6,67% | 15 | 6,67% |
| Proizvodna i prijenosna oprema | 20 | 5,0% | 20 | 5,0% |
| Strojevi za obradu metala i drva | 5 | 20,0% | 5 | 20,0% |
| Računala, rač. oprema i programi | 4 | 25,0% | 4 | 25,0% |
| Mjerni i kontrolni uređaji | 5 | 20,0% | 5 | 20,0% |
| Motorna vozila | 5 | 20,0% | 5 | 20,0% |
| Ostala oprema | 4 | 25,0% | 4 | 25,0% |
| Nematerijalna imovina | 4 | 25,0% | 4 | 25,0% |
| Ostala nespomenuta imovina | 10 | 10,0% | 10 | 10,0% |

U 2023. godini nije bilo promjena amortizacijskih stopa u odnosu na 2022. godinu.

Imovina u pripremi se odnosi na troškove koji su direktno vezani za nabavu i/ili izgradnju dugotrajne materijalne imovine uvećanih za iznos varijabilnog i fiksnog dijela pritom nastalih općih troškova. Amortizacija se obračunava od onog dana kada je ista spremna za uporabu.

Vrijednost materijalne imovine u pripremi na kraju izvještajnog razdoblja iznosi 591.272,54 eura i obuhvaća sljedeće:

|  |  |  |
| --- | --- | --- |
| **KONTO** | **NAZIV** | **31.12.2023.** |
| 0250 | GRAĐEVINSKI OBJEKTI U PRIPREMI | 20.729,74 |
| 025002 | PUNIONICA ZA EL.AUTOMOBILE | 9.355,63 |
| 025004 | SOL.ELEKTRANA BOLERO I | 22.189,31 |
| 025018 | NTP - VELI VRH | 21.366,06 |
| 025019 | STP - NASELJE VALDEBEK | 52.987,35 |
| 025020 | STP-VALMARIN (ZONA MALE PRIVREDE) | 26.936,16 |
| 025021 | STP-VELI VRH (CRESKA UL.) | 31.865,59 |
| 025022 | STP - KAPELERI | 30.968,63 |
| 025023 | STP-PULA-GALIŽANA-VODNJAN | 45.678,73 |
| 025024 | NTP-SV.KATARINA/MONUMENTI | 9.267,47 |
| 025026 | NTP UL.CROATIA-ARENA | 1.240,59 |
| 025027 | STP VELI VRH -PADULJSKI PUT FAZA 1 | 36.087,44 |
| 025029 | STP VELI VRH- ZAPAD 2022. | 11.330,55 |
| 025036 | NTP PUNTA – TRŠĆANSKA ULICA | 14.502,13 |
| 0250430 | NTP UMAG - UL.EPIFANIO/LIMARSKA | 21.053,17 |
| 0250431 | NTP UMAG-STAROGRADSKA JEZGRA | 51.583,58 |
| 0250432 | NTP UMAG CESTA DANTE-OBALA ŠETNICA | 5.560,00 |
| 02504881 | STP ROVINJ UL.BRAĆE PESEL 2023. | 19.623,24 |
| 02504883 | STP ROVINJ – NASELJE SALTERIA 2023. | 5.332,50 |
| 0250495 | STP UMAG - MURINE | 4.256,78 |
| 02505 | PLINOVOD FAŽANA | 149.357,89 |
| UKUPNO: | **591.272,54** |

|  |
| --- |
| **Kratkotrajna imovina** |

Kratkotrajna imovina evidentirana je u ukupnom iznosu od 4.017.430,38 eura a čine je: novac u banci i blagajni (36%), potraživanja (34%), zalihe (5%) te financijska imovina (25%).

Zalihe (218.352,53 eura ) se odnose na sirovine i materijal te trgovačku robu. Utrošak istih se obračunava i evidentira po prosječnim ponderiranim cijenama dok se zaliha sitnog inventara otpisuju u 100%-om iznosu odmah po stavljanju u uporabu. U odnosu na prethodno izvještajno razdoblje evidentirano je povećanje od 39% povećanja zaliha sirovina i materijala. Struktura na 31.12.2023. je slijedeća:

|  |  |  |
| --- | --- | --- |
| **NAZIV** | 31.12.2022. | 31.12.2023. |
| Zaliha sirovina i materijala | 136.914,99 | 131.322,72 |
| Trgovačka roba  | 20.497,45 |  87.029,81 |
| **UKUPNO:** | 157.412,44 | 218.352,53 |

Potraživanja na zadnji dan izvještavanja iznose 1.344.707,06 eura, te su kao takva veća za 4% u odnosu na 2022. godinu. Povećanje je nastalo prvenstveno radi povećanja ukupnih prihoda, pa prema tome i potraživanja od kupaca. Struktura je dana u nastavku:

|  |  |  |
| --- | --- | --- |
|  **NAZIV** | 31.12.2022. | 31.12.2023. |
| Potraživanja od društava povezanih sudjelujućim interesom | 166,30 | 605,46 |
| Potraživanja od kupaca |  1.109.254,50 | 985.006,52 |
| Potraživanja od države i drugih institucija | 180.963,83 | 358.993,33 |
| Ostala potraživanja | 10,22 | 101,75 |
| **UKUPNO:** | 1.290.394,85 | 1.344.707,06 |

Kratkotrajna financijska imovina u iznosu od 1.003.160,68 eura odnosi se na: deponirana sredstva kod Istarske kreditne banke Umag d.d. u iznosu 1,00 mil.eura, jamčevine kod javne nabave 84,57 eura i potraživanja za dani predujam za 3.076,11 eura.

|  |  |  |
| --- | --- | --- |
| **NAZIV** | 31.12.2022. | 31.12.2023. |
| Dani zajmovi, depoziti i slično | 1.533.605,28 | 1.000.084,57 |
| Ostala financijska imovina  | 4.752,67 | 3.076,11 |
| **UKUPNO:** | 1.538.357,95 |  1.003.160,68 |

Na dan 31.12.2023. godine Društvo je evidentiralo ukupno 1.451.210,11 eura na poziciji novac u banci i blagajni. Struktura novčanih sredstava je sljedeća:

|  |  |
| --- | --- |
| **NAZIV** |  **31.12.2023.** |
| A Novac na računu kod Zagrebačke banke d.d. | 1.389.593,90 |
| B Novac na računu kod Istarske kreditne banke Umag d.d | 18.920,00 |
| C Novac na računu kod Privredne banke Zagreb d.d.  | 37.922,32 |
| D Prijelazno konto – dnevni utržak  | 3.773,88 |
| E Novac u blagajni  | 1.000,00 |
| F Novac na deviznom računu  | 0,01 |
| UKUPNO: | 1.451.210,11 |

|  |
| --- |
| **Plaćeni troškovi budućeg razdoblja** |

Plaćeni troškovi budućeg razdoblja i obračunati prihodi u iznosu od 901,60 eura odnose se na unaprijed plaćenu zakupninu za poslovni prostor u Poreču za 2024.godinu.

**Izvještaj 2.**

**KAPITAL I OBVEZE**

|  |
| --- |
| **Kapital i rezerve** |

1. Temeljni (upisani) kapital sastoji se od sljedećih udjela:

Dana 03.10.2023.g. održana je Skupština Društva na kojoj je donesena odluka o usklađenju temeljnog kapitala s eurima, pa temeljni kapital iznosi 4.756.140,00 eura i poslovni udjeli po članovima društva iznose:

* Istarska županija,Pazin, Dršćevka 3 poslovni udio u nominalnom iznosu 464.520,00 eura (10%)
* Ina-Industrija nafte d.d.; Zagreb, Avenija V.Holjevca 10, poslovni udio u nominalnom iznosu 2.330.470,00 eura (49%)
* Grad Pula, Forum 1, Pula-Pola poslovni udio u nominalnom iznosu 1.961.150,00 eura (41%)
1. Kapitalne i druge rezerve odnose se na sredstva koja su prenijeta sa konta 940 obaveze prema povezanim društvima, a sastoje se od :

## Naplate potraživanja koje je shodno čl.34 Društvenog ugovora o osnivanju “Plinare” d.o.o. “INA” Industrija nafte d.d. ustupila Društvu kao nenaplaćena potraživanja na dan 31.12.1998.godine. Iznos od 742.728,89 eura je iznos koji je Društvo naplatilo u toku 1999-2001.godine. S iznosom od 233.721,92 eura pokriven je gubitak Društva u razdoblju od 2007-2010.godine, pa saldo na dan 31.12.2023.g. iznosi 509.006,97 eura. Navedeni iznos vodi se na kapitalnim rezervama do Odluke o povećanju temeljnog kapitala.

## Uplate Grada Pule:

## dana 09.05.2007.g. 185.811,93 eura

## dana 11.08.2008.g. 179.175,79 eura

## dana 11.01.2008.g.179.175,79 eura prema Memorandumu, sve u cilju dokapitalizacije Plinare d.o.o.

## u 2010.godini uplaćeno je ukupno 199.084,21 eura za izgradnju budućih priključaka, a sredstva koja će biti udio u temeljnom kapitalu Društva

## u razdoblju od 2019-2021.godine uplaćeno je ukupno 469.175,13 eura, a sredstva će biti udio u temeljnom kapitalu Društva.

S iznosom od 195.563,23 eura pokriven je gubitak Društva u razdoblju od 2007-2010.godine, pa saldo na dan 31.12.2023.g. iznosi 837.683,83 eura.

Iznos od 298.642,14 eura odnosio se na prava služnosti odobrene od strane Grada Pule-Pola. Odlukom gradskog vijeća Grada Pule-Pola od 22.09.2021.g. navedeni ukupni iznos od 1.136.325,97 eura namijenjen je povećanju temeljnog kapitala, pa se vodi na kontu kapitalnih rezervi.

Saldo na dan 31.12.2023.g. iznosi 1.136.325,97 eura.

## Uplate Istarske županije prema Memorandumu:

## dana 16.07.2007.g. 182.493,86 eura

## dana 18.02.2008.g.182.493,86 eura, a sve u cilju dokapitalizacije Plinare d.o.o. Pula.

Sa iznosom od 47.698,35 eura pokriven je gubitak Društva u razdoblju od 2007-2010. godine. Odlukom Skupštine Istarske županije od 10.03.2022. g. iznos od 317.289,37 eura namijenjen je povećanju temeljnog kapitala, pa se vodi na kontu kapitalnih rezervi. Saldo na dan 31.12.2023.g. iznosi 317.289,37 eura.

* Iznos od 21,66 eura prenijet je u kapitalne rezerve kod usklađenja temeljnog kapitala s eurima.
1. Od 2011.godine do 2022.godine ostvarena je neto dobit u iznosu 704.065,30 eura, koja je raspoređena u zadržanu dobit.
2. U 2023.godini ostvarena je bruto dobit u iznosu od 15.520,72 eura, a nakon oporezivanja neto dobit iznosi 11.440,64 eura. Odluku o rasporedu neto dobiti donijeti će Skupština Društva.

|  |  |  |
| --- | --- | --- |
| NAZIV | 31.12.2022. | 31.12.2023. |
| 1. Temeljni(upisani) kapital  | 4.756.161,66 | 4.756.140,00 |
| 2. Kapitalne rezerve | 1.962.622,34 | 1.962.643,97 |
| 3. Zadržana dobit  | 197.828,52 | 704.065,30 |
| 4. Dobit poslovne godine | 506.236,78 | 11.440,64 |
| UKUPNO: | 7.422.849,30 | 7.434.289,91 |

|  |
| --- |
| **Rezerviranja** |

Na 31.12.2023. godine nije bilo izvršenih rezerviranja.

|  |  |  |
| --- | --- | --- |
| **NAZIV** | 31.12.2022. | 31.12.2023. |
|  Rezerviranja za otpremnine  | 66.202,14 | 0,00 |
| Rezerviranja za sudske sporove  | 176.108,43 | 0,00 |
| **UKUPNO**  | 242.310,57 | 0,00 |

|  |
| --- |
| **Dugoročne obveze** |

Dugoročne obveze čine 46% ukupne pasive. Evidentirane su u iznosu od 9.750.877,78 eura što je za 15% manje u odnosu na prethodno izvještajno razdoblje. Struktura je tablično prikazana u nastavku:

|  |  |  |
| --- | --- | --- |
| **NAZIV** | 31.12.2022. | 31.12.2023. |
| Obaveze prema bankama i drugim financijskim institucijama | 11.411.487,82 | 9.750.87,78 |
| **UKUPNO:** | 11.411.487,82 | 9.750.877,78 |

Dugoročne obveze prema bankama i drugim financijskim institucijama iznose 9.750.877,78 eura, a sastoje se od:

* Obveza za dugoročni kredit Zagrebačke banke namijenjen za plinofikaciju južne Istre, koja je na dan 31.12.2023. godine iznosila ukupno 6.359.634,57 eura od čega je iznos od 5.596.478,43 eura prikazan u dugoročnim obvezama, a iznos od 763.156,14. eura prikazan u kratkoročnim obvezama koje dospijevaju na plaćanje u 2024.godini.
* Obveza za kredit kod Privredne banke Zagreb namijenjen za plinofikaciju sjeverne Istre, koja je na dan 31.12.2023. godine iznosila ukupno 4.789.308,24 eura; od čega je iznos od 4.150.733,80 eura prikazan u dugoročnim obvezama, a dio od 638.574,44 eura prikazan u kratkoročnim obvezama koje dospijevaju na plaćanje u 2024.godini.
* Obveza za financijski leasing koja je iznosila ukupno 23.948,30 eura, a odnosi se na sklopljeni ugovor za nabavu osobnog automobila na financijski leasing na rok od 5 godina, od toga ostatak dugoročnog dijela duga iznosi 3.665,55 eura, a kratkoročni dio duga koji dospijeva u 2024. godini prikazan je u sklopu kratkoročnih obaveza u iznosu od 4.494,10 eura.

|  |
| --- |
| **Kratkoročne obveze** |

Društvo je na kraju izvještajnog razdoblja evidentiralo ukupno 2.700.176,43 eura kratkoročnih obveza. Struktura istih je prikazana u tablici u nastavku:

|  |  |  |
| --- | --- | --- |
|  **NAZIV** | 31.12.2022. | 31.12.2023. |
| 1. Obveze prema društvima povezanim sudjelujućim interesom | 902.323,18 | 651.820,51 |
| 2. Obveze za zajmove, depozite i slično društava povezanih sudjelujućim interesom | 229.573,56 | 0,00 |
| 3. Obveze za zajmove, depozite i slično | 46.552,66 | 40.650,50 |
| 4. Obveze prema bankama i drugim financijskim institucijama  | 1.820.042,21 | 1.406.224,68 |
| 5. Obveze za predujmove  | 424.496,65 | 336.640,36 |
| 6. Obveze prema dobavljačima  | 73.170,35 | 143.255,94 |
| 7. Obveze prema zaposlenicima | 42.263,06 | 54.270,97 |
| 8. Obveze za poreze, doprinose i slična davanja | 132.229,21 | 67.313,47 |
|  **UKUPNO:** | 3.670.650,88 | 2.700.176,43 |

|  |
| --- |
| **Pasivna vremenska razgraničenja** |

Pozicija odgođeno plaćanje troškova i prihod budućeg razdoblje na 31.12.2023. godine iznosi 1.430.338,05 eura, a struktura istih je sljedeća:

|  |  |  |
| --- | --- | --- |
| NAZIV | 31.12.2022. | 31.12.2023. |
| 1. Obračunati troškovi koji nisu fakturirani  | 58.959,80 | 10.022,77 |
| 2. Unaprijed naplaćen prihod- prihod budućeg razdoblja | 315.880,28 | 297.299,09 |
| 3. Odgođeno priznavanje prihoda od transfera za investicijsku namjenu | 86.269,83 | 86.269,83 |
| 4. Odgođeno priznavanje prihoda za sufinanciranja provedbe projekata EU | 1.111.205,28 | 1.036.746,36 |
| UKUPNO: | 1.572.315,19 | 1.430.338,05 |

## Obračunati troškovi odnose se na troškove dobavljača za materijal i usluge

## Unaprijed naplaćen prihod - prihod budućeg razdoblja odnosi se na unaprijed naplaćenu najamninu za kabelsku i cijevnu infrastrukturu za višegodišnje razdoblje.

## Odgođeno priznavanje prihoda od transfera odnosi se na transfer Općine Fažana za izgradnju plinske mreže.

## 4. Odgođeno priznavanje prihoda za sufinanciranje provedbe projekata EU, odnosi se na odobrene prihvatljive troškove od strane Središnje agencije za financiranje i ugovaranje programa i projekata EU (SAFU),a koja je u sustavu upravljanja i kontrole korištenje EU fondova u Republici Hrvatskoj nadležnog za kontrolu prihvatljivosti izdataka u okviru ugovora. Ukupan iznos primljenih sredstva za projekt izgradnje punionice na stlačeni prirodni plin(SPP) iznosi 1.276.074,05 eura, a na dan 31.12.2023. godini nakon stavljanja u upotrebu punionice za stlačeni prirodni plin i obračuna amortizacije te sučeljavanjem obračunatih prihoda i troškova, saldo iznosi 1.036.746,36 eura.

**Izvještaj 3.**

**PRIHODI I RASHODI**

|  |
| --- |
| **Prihodi**  |

Tijekom izvještajnog razdoblja Društvo je ostvarilo ukupno 11.068.822,28 eura prihoda od čega se 11.058.875,81 eura odnosi na poslovne prihode i 9.496,47 eura na financijske prihode. U odnosu na 2022. godinu zabilježen je pad od 6%.

**Poslovni prihodi** čine 99% ukupnih prihoda, a struktura istih dana je u nastavku:



**Poslovni prihodi** ostvareni su prodajom prirodnog plina, pružanjem usluga, te od naknade za korištenje distribucijskog sustava i naknada od priključenja kućanstava i poduzetništva. Broj obračunskih mjernih mjesta(OMM) kod poduzetništva u distribucijskom sustavu iznosi 706. Broj obračunskih mjernih mjesta(OMM) kod kućanstava iznosi 11.398.

Prihod po radnim nalozima od 71.563,68 eura ostvaren je isporukom usluga poduzetništvu i 31.954,61 eura kućanstvima. Prihod od TS2 je prihod od fiksne naknade koji je ostvaren u iznosu 24.654,16 eura od poduzetništva i 237.217,58 eura od kućanstava. Prihod od naknade za korištenje distribucijskog sustava ostvaren je u iznosu od 1.084.428,25 eura. Ostali prihodi u iznosu od 19.840,33 eura odnosi se na naplatu usluga od danih suglasnosti na projekte, zakupnine i ostalih nestandardnih usluga.

Prihod od troškova priključenja u distribucijski sustav kućanstava iznosi 18.833,37 eura, a prihodi od naknade i troškova priključenja u distribucijski sustav poduzetništva iznosi 64.627,15 eura.

Ukupno je distribuirano 229.600.000 kWh prirodnog plina i ostvaren je prihod od prodaje u iznosu od 9.019.957,31 eura i to:

- od prodaje prirodnog plina kategoriji kupaca-poduzetništvo u iznosu od 4.573.137,77 eura

- od prodaje prirodnog plina kategoriji kupaca-kućanstva u iznosu od 2.797.314,90 eura

- od prodaje stlačenog prirodnog plina(SPP) u iznosu od 527.011,58 eura

- od prodaje robe u maloprodaji u iznosu od 1.083.152,09 eura

- od prodaje praznih boca u iznosu od 23.228,22 eura

- od prodaje UNP-a, plinskih boca i plinske opreme u iznosu od 16.112,75 eura

Prihod na temelju upotrebe vlastitih proizvoda, robe i usluga u iznosu od 52.887,17 eura odnosi se na izgradnju plinovoda u vlastitoj režiji.

**Financijski prihodi** u iznosu od 9.946,47 eura sastoje se od: 704,95 eura prihoda od zateznih kamata naplaćenih od kategorije kupaca kućanstava i poduzetništva i 9.240,52 eura prihoda od kamata po depozitu kod poslovnih banaka.

|  |
| --- |
| **Rashodi**  |

Društvo je u 2023. godini ostvarilo ukupno 11.053.301,56 eura rashoda, a struktura je dana u nastavku:



**Poslovni rashodi** u iznosu od 10.832.371,96 eura u ukupnim rashodima sudjeluju sa 98% udjela.

## Poslovni rashodi sastoje se od:

## troškova sirovina i materijala (potrošene sirovine i materijal, potrošene energije, otpis sitnog inventara)

## troškova usluga (prijevozne usluge, usluge na izradi proizvoda, usluge tekućeg održavanja, zakupnine, troškovi propagande i reklame, komunalne naknade i usluge, ostale usluge)

## amortizacije dugotrajne imovine

## ostali troškovi poslovanja koje čine: neproizvodne usluge, reprezentacija, premije osiguranja, troškovi zaštite okoliša, naknade i drugi troškovi članova nadzornog odbora, doprinosi i porezi koji ne zavise od poslovnog rezultata, bankarske usluge i članarine, te ostalih troškova (stručnog obrazovanja, troškova stručne literature, administrativne takse i sudski troškovi i troškovi energetskih ušteda)

##  rezerviranja troškova i rizika

## troškovi osoblja( plaće i nadnice i doprinosi na plaće i naknade plaća, naknade troškova zaposlenika, troškovi ostalih materijalnih prava zaposlenih)) prosječna plaća neto po zaposlenom iznosila je 1.362,00 eura

## troškovi nabave prirodnog plina s troškovima transporta po fakturama dobavljača

## ostali poslovni rashodi (manjkovi trgovačke robe, kazne i penali, otpisana potraživanja, naknadno utvrđeni rashodi iz prošlih godina, naknadno odobreni rabati)

**Financijski rashodi** su evidentirani u iznosu od 169.916,36 eura, a odnose se na redovne kamate po kreditima u iznosu od 169.257,95 eura i 658,41 eura za kamate za leasing i zatezne kamate. U odnosu na plan bilježe pad od 10% što je posljedica smanjenja redovnih kamata zbog prijevremene otplate rata kredita.

**Ostali rashodi i vrijednosna usklađivanja** su evidentirana u iznosu od 51.013,24 eura, a odnose se na utužena potraživanja od kupaca.

**Izvještaj 4.**

**DODATNI PODACI**

|  |
| --- |
| **Broj i struktura zaposlenih** |

|  |  |  |  |
| --- | --- | --- | --- |
| Radno mjesto | Broj izvršitelja | Predviđena kvalifikacija  | Prosječna mjesečna **neto plaća** (u EUR) |
| **2022.** | **2023.** |
| DIREKTOR  | 1 | VSS | 2.220 | 2.441 |
| VODITELJ RAZVOJA I NABAVE PLINA | 1 | VSS | 1.330 | 1.431 |
| OVLAŠTENI PROJEKTANT | 1 | VSS | 1.185 | 1.487 |
| PRAVNIK  | 1 | VSS | 1.286 | 1.400 |
| POSLOVNA TAJNICA  | 1 | SSS | 813 | 1.118 |
| POSLOVOĐA ODRŽAVANJA  | 1 | KV | 1.011 | 1.286 |
| RUK.ODJELA UNUTARNJIH PL.INSTALACIJA | 1 | VSS | 1.365 | 1.640 |
| VODITELJ ODSJEKA NABAVE I TEH.PRIPREME | 1 | VSS | 1.183 | 1.310 |
| SKLADIŠTAR  | 1 | SSS | 858 | 1.224 |
| RUKVODITELJ ODJELA DISTR.PLINA PULA | 1 | VŠS/VSS | 1.441 | 1.771 |
| RUKOVODITELJ OPSKRBNOG MJESTA SPP | 1 | VSS | 1.384 | 1.467 |
| PUNILAC SPP | 6 | VKV/KV | 1.015 | 1.294 |
| MONTER PLINOVODA | 2 | KV | 875 | 1.218 |
| ISPITIVAČ PL.MREŽE | 2 | KV | 980 | 1.345 |
| TEHNIČAR PRIPREME UN.PL.INSTALACIJA | 1 | SSS | 828 | 1.087 |
| ISPITIVAČ PL.INSTALACIJA | 6 | KV | 800 | 1.213 |
| STROJOBRAVAR-SERVISER | 1 | VKV/KV | 842 | 1.255 |
| KONTROLOR UTROŠKA PLINA  | 1 | KV/SSS | 798 | 1.167 |
| RUK.ODJELA DISTR.PLINA POGON UMAG-NOVIGRAD | 1 | VSS | 1.374 | 1.612 |
| RUK.ODJELA DISTR.PLINA POGON VRSAR-POREČ | 1 | VSS | 1.337 | 1.522 |
| RUK.ODJELA DIST.PLINA POGON ROVINJ | 1 | VSS | 1.392 | 1.619 |
| RUK.ODJELA OPSKRBE PLINOM I FINANCIJA | 1 | VSS | 1.702 | 1.895 |
| VODITELJ ODSJEKA RAČUNOVODSTVA  | 1 | VŠ/SSS | 1.182 | 1.378 |
| VODITELJ ODSJEKA KAT.PODUZETNIŠTVO | 1 | VŠ/VSS | 1.112 | 1.370 |
| VODITELJ KUPACA KAT.KUĆANSTVO | 2 | VŠ/SSS | 1.000 | 1.318 |
| UKUPNO: | 38 |  |   |   |

|  |  |  |
| --- | --- | --- |
|  | 2022. | 2023. |
| FOND SATI PO ZAPOSLENOM  | 2.080 | 2.080 |
| PROSJEČNA PLAĆA U EURIMA NA BAZI SATI RADA  | 1.032 | 1.362 |
| PREKOVREMENI SATI | 1.109 | 771 |

Na dan 31.12.2023. godine Društvo je imalo 38 zaposlenih djelatnika.

|  |
| --- |
| **Struktura radnih sati** |

|  |  |  |  |  |  |  |  |
| --- | --- | --- | --- | --- | --- | --- | --- |
| Efektivni sati rada | Prekovremeni sati |  Državni praznik | Plaćeni dopust | Sati godišnjeg odmora | Sati bolovanja na teret Društva | Sati bolovanja na teret HZZO-a | **Ukupno** |
| 56.342 | 771 | 3.096 | 384 | 10.424 | 1.800  | 3.024 | 75.841 |
| 75% |  1% |  4% |  0,5% |  13% | 2,5% |  4% | 100% |

|  |
| --- |
| **Investicije i izvori financiranja** |

Tijekom 2023. godine Društvo je ukupno investiralo u novu imovinu iznos od 282.994,18 eura iz vlastitih sredstava.

Investicije Društva odnosile su se na:

- investicije u nove plinovode 150.428,74 eura

- investicije u strojeve i opremu 76.373,38 eura

- investicije u prijevozna sredstva 20.277,58 eura

- investicije u novu nematerijalnu imovinu 35.914,50 eura.

|  |
| --- |
| **Podaci vezani uz djelatnost i fizički podaci o poslovanju** |

Poslovni prihodi ostvareni su prodajom prirodnog plina, pružanjem usluga, te od naknade za korištenje distribucijskog sustava i naknada od priključenja kućanstava i poduzetništva. Broj obračunskih mjernih mjesta(OMM) kod poduzetništva u distribucijskom sustavu iznosi 706. Broj obračunskih mjernih mjesta(OMM) kod kućanstava iznosi 11.398.

Prihod po radnim nalozima od 71.563,68 eura ostvaren je isporukom usluga poduzetništvu i 31.954,61 eura kućanstvima. Prihod od TS2 je prihod od fiksne naknade koji je ostvaren u iznosu 24.654,16 eura od poduzetništva i 237.217,58 eura od kućanstava. Prihod od naknade za korištenje distribucijskog sustava ostvaren je u iznosu od 1.084.428,25 eura. Ostali prihodi u iznosu od 19.840,33 eura odnosi se na naplatu usluga od danih suglasnosti na projekte, zakupnine i ostalih nestandardnih usluga.

Prihod od troškova priključenja u distribucijski sustav kućanstava iznosi 18.833,37 eura, a prihodi od naknade i troškova priključenja u distribucijski sustav poduzetništva iznosi 64.627,15 eura.

Ukupno je distribuirano 229.600.000 kWh prirodnog plina i ostvaren je prihod od prodaje u iznosu od 9.019.957,31 eura i to:

- od prodaje prirodnog plina kategoriji kupaca-poduzetništvo u iznosu od 4.573.137,77 eura

- od prodaje prirodnog plina kategoriji kupaca-kućanstva u iznosu od 2.797.314,90 eura

- od prodaje stlačenog prirodnog plina(SPP) u iznosu od 527.011,58 eura

- od prodaje robe u maloprodaji u iznosu od 1.083.152,09 eura

- od prodaje praznih boca u iznosu od 23.228,22 eura

- od prodaje UNP-a, plinskih boca i plinske opreme u iznosu od 16.112,75 eura

Prihod na temelju upotrebe vlastitih proizvoda, robe i usluga u iznosu od 52.887,17 eura odnosi se na izgradnju plinovoda u vlastitoj režiji.

**Izvještaj 5.**

**POKAZATELJI**

|  |
| --- |
| **Ocjena poslovanja** |

Pokazatelji likvidnosti bilježe veće vrijednosti u odnosu na prethodnu godinu što je rezultat povećanja vrijednosti kratkotrajne imovine uz smanjenje kratkoročnih obveza. Pokazatelj ubrzane likvidnosti iznosi 1,41; a tekuće likvidnosti 1,49.

Pokazatelji zaduženosti ukazuju na strukturu kapitala na određeni dan bilance, što podrazumijeva odnos vlastitog kapitala (glavnice) i tuđeg kapitala (obveza). U 2023. godini stopa zaduženosti iz tuđih izvora financiranja (obveze, uključujući i pasivna vremenska razgraničenja) iznosi 65%, a koeficijent vlastitog financiranja iznosi 0,35. U odnosu na prethodnu godinu uočava se lagani pozitivan trend smanjenja zaduženosti i povećanja samofinanciranja.

Pokazatelji aktivnosti, koeficijent obrta imovine i pripadajući dani vezivanja, prikazuju brzinu cirkulacije imovine u poslovnom procesu iz kojih je vidljivo da koeficijent obrta imovine bilježi povećanje u odnosu na prethodnu godinu, te iznosi 0,52. Kod trajanja naplate potraživanja u danima naplata potraživanja iznosi 46 dana

Pokazatelji ekonomičnosti izračunavaju se na temelju podataka iz računa dobiti i gubitka. Predstavljaju odnos poslovnih prihoda i rashoda te pokazuju koliko se prihoda ostvaruje po jedinici rashoda, poželjno je da pokazatelj bude veći od 1. Pokazatelj ekonomičnosti u iznosu od 1,02 ukazuje na zadovoljavajuće stanje. Ekonomičnost financiranja pokazuje odnos financijskih prihoda i financijskih rashoda, koja je u ovom slučaju nezadovoljavajuća (koeficijent manji od 1) zbog velikih troškova kamata.

Pokazatelji profitabilnosti objedinjuju indikatore koji mjere profitne marže društva i pokazatelje povrata (ROA). Pokazatelji profitnih marži prikazuju kolika je vrijednost preostala na određenoj razini rezultata poslovanja od jedinice prihoda. Indikatori povrata pokazuju koliko je društvo učinkovito u upotrebi angažiranog kapitala (imovine), odnosno mjere povrat na angažirana sredstva potrebna za poslovanje poduzeća ( povrat na vlasničku glavnicu -ROE indicira koliko sredstava se generira iz kapitala i rezervi koji se uložili vlasnici društva).

**Izvještaj 6.**

**REALIZACIJA PLANA POSLOVANJA**

|  |
| --- |
| **Realizacija plana prihoda i rashoda** |

Ostvareni prihodi bilježe smanjenje u odnosu na planirano za 28% kao rezultat manje ostvarenih prihoda od prodaje plina. Na smanjenje poslovnih prihoda utjecalo je povećanje cijene plina, prelazak kod drugih opskrbljivača plinom i prelazak javnog sektora kod drugog opskrbljivača zbog garantirane niže cijene plina po Uredbi Vlade RH.

Ukupni rashodi bilježe smanjenje zbog manje ostvarenih prihoda:

* troškovi bilježe povećanje od 6% u odnosu na plan, a najviše povećanje bilježe troškovi redovnog održavanja, bankarske usluge i plaće
* smanjenje troškova nabave plina u odnosu na plan od 41% zbog manje opskrbe krajnjih kupaca
* financijski rashodi koji bilježe smanjenje u odnosu na plan za 10% zbog prijevremene otplate rata kredita.

|  |
| --- |
| **Realizacija plana dodatnih podataka** |

Broj zaposlenih na 31.12.2023. godine je 38 zaposlenika, što je na nivou prošle godine.

Prihodi od prodaje prirodnog plina kućanstvima bilježe veće ostvarenje od planiranog, dok prihodi od prodaje prirodnog plina poduzetništvu bilježe smanjenje.

U 2023. godini distribuirano je ukupno 229.615.877 kWh prirodnog plina, od čega 45.512.910 kWh u segmentu kućanstava i 60.708.924 kWh u segmentu poduzetništva (vlastita opskrba). Uredbom Vlade RH o otklanjanju poremećaja na domaćem tržištu energije distribuirano je kupcima iz javnog sektora 24.238.122 kWh prirodnog plina te je po toj osnovi ostvaren manji prihod od prodaje plina. Očekujemo u 2024. godini ukidanje Uredbe i povratak određenog broja kupaca.

Općenito ukupni prihodi na nivou godine bilježe smanjenje, dok su se prihodi od naknade za korištenje distribucijskog sustava povećali u odnosu na plan za 42% zbog prelaska poduzetništva kod drugih opskrbljivača i dijela javnog sektora prema Uredbi Vlade RH.

Odluke i prilozi